## Pravilnik o izradi daljinara i minimalnog voznog vremena

### NN 37/1993 (29.4.1993.), Pravilnik o izradi daljinara i minimalnog voznog vremena

# MINISTARSTVO POMORSTVA, PROMETA I VEZA

Na temelju članka 13. stavak 2. Zakona o prijevozu u unutarnjem cestovnom
prometu ("Narodne novine", br.77/92),ministar pomorstva, prometa
i veza donosi

## PRAVILNIK

### o izradi daljinara i minimalnog voznog vremena

Članak 1.

Ovim pravilnikom utvrđuje se metodologija za određivanje daljinara i
minimalnog voznog vremena na cestama Republike Hrvatske po kojima se odvija
javni linijski prijevoz.

Članak 2.

Prijevoznik odnosno samostalni privrednik utvrđuje daljinar i minimalno
vozno vrijeme na temelju metodologije utvrđene ovim pravilnikom.

Članak 3.

Udaljenost (relacija) izmedu autobusnih kolodvora odnosno autobusnih
stajališta je mjerenjem utvrđena stvarna duljina prijeđenog puta na liniji
ili dijelu linije od (do izlazne) ulazne točke autobusnog kolodvora odnosno
autobusnog stajališta.

Minimalno vozno vrijeme je mjerenjem utvrđeno stvarno najkraće vrijeme
da se prijede put na liniji ili dijelu linije od (do izlazne) utazne točke
autobusnog kolodvora odnosno autobusnog stajališta.

Članak 4.

Određivanje udaljenosti između autobusnih kolodvora odnosno autobusnih
stajališta na pojedinoj liniji utvrđuje se u kilometrima.

Kada se kod mjerenja udaljenosti pojavi odstupanje od punog kilometra
zaokruživanje se vrši na način da se:

-odstupanje od 0.4 km zaokružuje na nižu vrijednost punog kilometra;

- odstupanje od 0,5 do 0,9 km zaokružuje na višu vrijednost punog kilometra.

Udaljenost od stajališta do stajališta utvrđuje se mjerenjem u kilometrima
pojedinačno sa potrebnim zaokruživanjem.

Članak 5.

Ukupna udaljenost na pojedinoj liniji je zbroj zaokruženih udaljenosti
izmedu stajališta na toj liniji.

Udaljenost stajališta za liniju koja se vodi po dva ili više smjerova
određuje se dopisivanjem udaljenosti stajališta narednog smjera na posljednju
vrijednost udaljenosti prethodnog smjera.

Članak 6.

Minimalno vozno vrijeme izmedu autobusnih kolodvora odnosno autobusnih
stajališta određuje se u minutama.

Kada se kod mjerenja minimalnih voznih vremena pojavi odstupanje od
pune minute, zaokruživanje se vrši na način da se:

- Odstupanje do 29. sekunde zaokružuje na nižu vrijednost pune minute;

- odstupanje od 30. do 59. sekunde zaokružuje na višu vrifednost pune
minute.

Minimalno vozno vrijeme od stajališta do stajališta utvrđuje se mjerenjem
pojedinačno sa zaokruživanjem.

Članak 7.

Ukupno minimalno vozno vrijeme na pojedinoj liniji je zbroj zaokruženih
minimalnih voznih vremena izmedu stajališta na toj liniji.

Minimalno vozno vrijeme za liniju koja se vodi po dva smjera određuje
se dopisivanjem minimalnog voznog vremena narednog smjera za minimalno
vozno vrijeme prethodnog smjera.

Članak 8.

Kod mjerenja minimalnih voznih vremena treba se pridržavati prometnih
propisa, horizontalne i vertikalne signalizacije, prometne regulacije,
stanja kolnika, gustoće prometa i ostalih elemenata koji utjeću na brzinu
i sigurnost vožnje.

Članak 9.

Mjerenja iz članka 4. i 6. ovog pravilnika obavljaju prijevoznici odnosno
samostalni privrednici za linije na kojima obavljaju javni linijski prijevoz.

Pri mjerenju prijevoznik odnosno samostalni privrednik će za pojedine
linije utvrđiti sve autobusne kolodvore odnosno autobusna stajališta kojima
se prijevoznici koriste na toj liniji, kao i prva dodirna stajališta drugih
linija sa linijom na kojoj će se mjerenje izvršiti.

Članak 10.

Udaljenost se mjeri autobusom s ispravnim tahografom i pokazivačem prijedene
kilometraže koji ima ugrađenu podjelu na desete dijelove kilometra, a može
se mjeriti i automobilom.

Minimalno vozno vrijeme utvrđit će se sa dva ispravna kronometra.

Članak 11.

Utvrđene udaljenosti i minimalna vozna vremena upisuju se u tabelu (Prilog
1.).

Članak 12.

Kod mjerenja udaljenosti i minimalnih voznih vremena treba imati u vidu
da li se mjerenje obavlja za direktnu liniju, ekspresnu liniju ili putničku
liniju.

Članak 13.

Minimalna vozna vremena utvrđena na liniji ili dijelu linije obavezna
su za sve prijevoznike odnosno samostalne privrednike, kao granica ispod
koje se ta linija ili dio linije ne smije brže prijeći.

Na minimalna vozna remena dodaju se kod utvrđivanja voznih redova i
vremena prihvata putnika (ulaz, izlaz) stanje na pojedinim autobusnim kolodvorima
odnosno autobusnim stajalištima radi odmora putnika i drugoga što se utvrđuje
voznim redom pojedine linije.

Članak 14.

Prilog broj 1 otiskan je uz ovaj pravilnik i čini njegov sastavni dio.

Članak 15.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/93-02/17

urbroj : 530-01-93-1

Zagreb, 15. ožujka 1993.

Ministar pomorstva, prometa i veza

**Ivica Mudrinić, dipl. ing., v. r.**

---

```
                                                                                                PRILOG 1.
Red. br
Stajalište
Izmjerena udaljenost
Zaokružena udljenost
Izmjereno min. vozno
vrijeme

Zaokruženo min. vozno vrijeme
Napomena

UKUPNO

Prosječno ostvarena brzina:             km/h

```

Pravilnik, NN 37/1993-682
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)